Palkmajas on talvel meeldivalt soe ja suvel meeldivalt jahe  Talvel on palkmajas meeldivalt soe tulenevalt puidu pinnatemperatuurist ja  soojusmahtuvusest. Välistemperatuuri kõikumiste korral säilitab suure soojamahtuvusega palksein sisepinnatemperatuuri samana siseõhutemperatuuriga. Seinalt ei kiirga n.ö. külma, vaid see on katsudes meeldivalt soe. Madala soojamahtuvusega materjalidel puudub inerts ja pinnatemperatuur on oluliselt madalam kui sisemine õhutemperatuur. Näiteks talvel akent lahti hoides, langeb toa temperatuur järsult. Kui karkass- või kivimajades võtab taastumine kaua aega ja seda tuleb teha maja kütmisega, siis palkmajas  taastub tänu heale soojamahtuvusele (puit salvestab soojust) temperatuur üsna kiiresti ja väikeste kuludega. Palkmajas eraldavad seinad sinna salvestunud soojust.  Suvel teevad palkmajas elamise meeldivalt jahedaks samad puidu füüsikalised omadused. ja Akendest sisse paistva päikesekiirguse intensiivistudes tõuseb tavalises majas järsult ruumitemperatuur. Palkmajas aga toatemperatuur ei tõuse, kuna puitseintes hakkab tööle nö. loomulik soojuse akumulatsioon seintesse. Öösel temperatuur langeb, mis  jahutab päeval omastatud soojuse. Nii tagatakse palkmajas tasakaalustatud temperatuur.